kardosdrur/scandi-wiki huggingface dataset:
Sex Is a Deadly Game

Sex Is a Deadly Game er en danskproduceret pornofilm fra 2007, der lader til at være den dyreste danske film i genren siden Zentropas fire sexfilm fra 1998-2005.

Filmen er en sexkrimi, hvor to politiopdagere (Jordan Hart og Allan Andersen) forsøger at komme til bunds i en mystisk mordgåde ved at afhøre medlemmer af offerets omgangskreds. Vi oplever den myrdedes vilde liv i flashbacks.

Sex Is a Deadly Game er indspillet i et stort hus nær Viborg, men er skrevet og instrueret af den engelske Frank Thring og har en mængde østeuropæiske modeller på rollelisten.

Den blev lanceret som "A hardcore who-dun-it", og dvd'en indeholder et teksthæfte, som bl.a. via citater fra det engelskspogede Wikipedia forklarer whodunit-genrens traditioner og baggrund.

Medvirkende 
Natali DiAngelo – Helle
Nikki Sun – Olga
Valentina Velasquez – Valentina
Linda Shane – City Girl
Trinda Throng – Diana
Denice Klarskov – Louise
Jordan Hart – Inspector Nobel
Allan Andersen – Detective Larsson
Frank Thring – Peter Mellors

Eksterne henvisninger 
 Officiel hjemmeside 
 Artikel på Ekstrabladet.dk 
 

Pornofilm fra Danmark
Kriminalfilm fra Danmark
Danske film fra 2007
Fabio Grosso

Fabio Grosso (28. november 1977 i Rom, Italien) er en tidligere italiensk fodboldspiller og nuværende manager for Frosinone , som senest spillede i den italienske klub Juventus. Han spiller dog ikke mere, da han er blevet pensioneret fra fodbold. Fabio Grosso er kendt for sit offensive spil på venstre back/venstre wing, som også er hans favoritplads på en fodboldbane.

Karriere 
Grosso startede sin karriere i den lille italienske amatørklub Renato Curi, men efter 4 sæsoner (1994-1998) skiftede han til den professionelle klub Chieti. Her spillede han 3 sæsoner (1998-2001), inden han kom til en klub i Serie A – Perugia, som hentede ham til deres hold. I Perugia spillede han 2½ sæson (2001-2003), før han flyttede videre til Palermo. Palermo lå på det tidspunkt i Serie B, men de var hurtigt oppe i den bedste italienske liga igen. Efter nogle gode sæsoner (2003-2006) i Palermo's lyserøde trøje, som også gav ham fast plads på landsholdet, købte Inter ham for cirka 40 millioner kroner.

Fabio Grosso sparkede det afgørende straffe, der sikrede Italien VM i 2006. Det var imod Frankrig i Berlin, hvor Grosso scorede mod Frankrigs målmand Fabien Barthez.

Fodboldspillere fra Italien
Fodboldspillere fra FC Internazionale Milano
Fodboldspillere fra Olympique Lyon
Fodboldspillere fra Juventus F.C.
Verdensmestre i fodbold
Fodboldtrænere fra Italien
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Islams hellige byer

Inden for islam er der flere hellige byer. De vigtigste er Mekka og Medina. En rettroende muslim bør mindst en gang i sit liv foretage en pilgrimsrejse til Mekka.

Indenfor Islam anses en række byer for hellige, herunder:
 Mekka
 Medina
 Jerusalem
 Kairouan

Hellige byer
Fauna

Fauna er det samme som dyreverden. Man bruger det normalt til at betegne dyrelivet i et bestemt afgrænset geografisk område og/eller i en bestemt historisk periode. Hvis man f.eks. siger "Æbeløs fauna", er der tale om "dyrelivet på Æbelø". Den tilsvarende betegnelse for planteliv er flora.

En fauna beskrives efter videnskabelige principper, der gør sammenligninger mulige. Til det formål anvender man en generel artsopdeling. En faunaliste er en oversigt over dyr, der lever et bestemt sted. I en faunaliste skal være både dyrets latinske og dets danske navn. Dyrene må også gerne være ordnede efter familier.

Ordet stammer fra latin, hvor Fauna var gudinde for fertilitet og Jorden. Den første, der brugte ordet for dyreverden, var Carl von Linné, der i 1746 udgav værket Fauna Suedica (Sveriges fauna).

Se også 
 Biotop
 Biolog
 Flora
 Population
 Zoologi
 Økologi

Referencer
Otto Friedrich August Busse

Otto Friedrich August Busse (16. marts 1822 – 18. august 1883) var overmaskinmester ved Sjællandske Jernbane Selskab.

Den 1. november 1846 blev O.F.A. Busse ansat som maskinmester ved Sjællandske Jernbane Selskab, og han blev derved den første organisator af maskin- og værkstedstjeneste ved de danske jernbaner.

Busse kom fra kongeriget Hannover, hvor han uddannedes ved gymnasiet i Göttingen og efter eksamen derfra studerede ved den polytekniske læreanstalt i Hannover (1839-1843). Han erhvervede sig praktisk kendskab til faget ved maskinværkstederne ved Leipzig-Dresden banen. Efterfølgende blev han første ingeniør ved en maskinfabrik i Chemnitz, indtil han tiltrådte stillingen som maskinmester ved København-Roskildebanen.

Da man ikke havde dansk personale der var fortrolig med jernbanedrift, medbragte Busse selv de tre første lokomotivførere Saalbach, Stender og Delfo fra Leipzig-Dresden banen. Delfo mistede livet allerede den første vinter, da han i en snestorm blev kørt over på Københavns banegård. Saalbach kørte på Sjælland til 1885.

Værkstederne bestod fra begyndelsen kun af tre dele, nemlig remise med et spor, lokomotivværksted med et spor samt et lille drejer- og fileværksted med lager og kontor (med Busses skrivepult). Over remise- og værkstedsbygningen var indrettet lejlighed til maskinmesteren (adgang gennem remiseporten og langs lokomotiverne i remisen). Her fødtes den 16. juli 1850 den senere maskindirektør ved DSB Otto Frederik August Busse.

Eksterne henvisninger 
 

Ingeniører fra Danmark
Jernbanefolk fra Danmark
Danskere i 1800-tallet
Mike Beck

Mike Beck eller Mikael Beckman (født 1959) er en svensk filmskaber, der siden midten af 1990'erne har specialiseret i at producere og instruere hardcore-pornofilm. 

Hans pornofilm er typisk meget velproducerede, med flot fotografering, mange special effects og masser af handling ind imellem sexscenerne. Desuden mærker man tydeligt, at Mike Beck er vild mede action, science fiction og horror, for mange af hans film er kærlige parodier på disse genrer. Der indgår også en del social satire rettet mod svensk hykleri.

Blandt Mike Becks hovedværker er Lustgården (2000), Vikingalegenden (2001), Ridskolan (2001), Farlig potens (2002), Iskallt begär (2002), Sex and Crime (2003), James Bond-parodien Jane Bomb (2004) og I vädurens tecken (2006). Sidstnævnte er en uofficiel fortsættelse til de danske Stjernetegns-film.

Uden for pornogenren har Mike Beck haft hovedrollen som den hallucinerende filmnørd i splatterkomedien Sex, lögner & videovåld (2000), hvor han bl.a. spiller over for Mel Brooks.

Ekstern henvisning 
 

Filminstruktører fra Sverige
Pornografi
Martin Luther (flertydig)

Martin Luther har flere betydninger:

 Martin Luther – en tysk munk, reformator og teolog.
 Martin Luther (diplomat) - en tysk embedsmand i nazitiden.
 Martin Luther King – en amerikansk baptistpræst og borgerrettighedsforkæmper.
 Martin Luther King Day – en helligdag i USA til minde om Martin Luther Kings fødselsdag.

Se også 
 Luther (film) – en film baseret på Martin Luthers liv.
 Luther College, Decorah, Iowa, USA
Ekstrem stressforstyrrelse

Ekstrem stressforstyrrelse (DESNOS (Disorders of Extreme Stress, Not Otherwise Specified)) er en betegnelse for når en person udvikler en reel (kronisk) psykisk sygdom som følge af PTSD (posttraumatisk stressforstyrrelse). Dette kan f.eks. være psykose, depression eller karakterafvigelse.

Eksterne henvisninger
 Oasis om PTSD og ekstrem stressforstyrrelse hos flygtninge 

Psykiske sygdomme
Alarmanlæg

Alarmanlæg eller alarmsystemer er typisk elektroniske systemer, der reagerer på røg (brandalarm) eller andre stimuli med henblik på sikring.

Anlæggene kan være tilsluttede et alarmselskab eller gå direkte til politi eller brandvæsen.

Tyverialarm 
En tyverialarm er betegnelsen for en en mekanisme, der udløser en alarm ved påvirkning. Ordet tyverialarm er misvisende, da mange typer alarmer kan anvendes både til at forhindre indbrud, såvel som udbrud (fra f.eks. et fængsel eller for at forhindre butikstyveri). 

I moderne tid dækker ordet tyverialarm oftes over en elektronisk detektor, der udløser en alarm ved f.eks. bevægelse, magnetisk- eller termisk påvirkning. Brug af dyr som alarm-redskab har også været – og bliver stadig – brugt, som f.eks. vagthunde og gæs.

Brandalarm 

En brandalarm reagerer typisk på røg eller varme, men der findes også modeller, der kan alarmere, hvis dens sensor afbrydes. Ligesom alarmen vil blive aktiveret, hvis et sprinkleranlæg sættes i gang.

Mange af disse automatiske anlæg er i Danmark tilsluttede et redningsberedskab, der vil foretage udrykning i det alarmen aktiveres. Uheldigvis er en række af disse anlæg enten for følsomme eller man glemmer at frakoble dem ved besøg af f.eks. håndværkere, hvilket resulterer i en del forgæves alarmer. Således var blot 14,3 % af udrykningerne i 2005 til denne type alarmer reelle.

Kilder 

Sikkerhedsteknologi
Automatik
Politikens Turen går til

Politikens turen går til er en rejsebogsserie udviklet af Politikens Forlag. Serien er Nordens største rejsebogs-serie og dækker over 200 rejsemål i hele verden. Bøgerne omhandler enten hele lande, regioner eller enkelte byer, og de er delt op i mindre områder (regioner, byer eller bydele). Guiden indeholder de mest berømte seværdigheder, liste over restauranter og hoteller i forskellige prisklasser, forslag til ture kort introduktion til lokationens historie og kultur, parlør med ord og vendinger samt oplysninger om ambassade, transportformer, hastighedsbegrænsninger, særligt interessant for børnefamilier, homoseksuelle eller handicappede. Desuden er der oversigtskort over områder eller bydele.

Eksterne henvisninger 
 Politikens hjemmeside for serien

Litteratur
Turistguider
Politikens Forlag
Lanse

Lanse er betegnelsen for et stikvåben af træ. Der findes flere typer. Lanser har været brugt i krigsførelse siden antikken og til begyndelsen af 1900-tallet både af fodfolk og ryttere. 

Lansen er i sin primitive form blot et langt stykke træ, der er tilspidset i den ene ende. Lansen er længere end  et spyd og kan ikke kastes. 
I bronze- og jernalderen var lansespids af metal længere og bredere end et spyd, der også er spidsere. En lansespids kan næsten ligne en bred daggert og kan være så lang som et kort-sværd.

I middelalderen kendes lansen som ridderens foretrukne våben, og den kunne være forsynet med en skål til beskyttelse af rytterens hånd.
Lansen blev brugt under ridderturneringer, hvor to ridder mødtes i en venskabelig dyst om æren. Både præcision og styrke blev demonstreret i form forskellige discipliner som at fange en ring eller få et skjold til at rotere. I dystløb rider ridderne mod hinanden for at bryde hinandens skjold eller hjelmprydelse. I moderne tid bliver lansen  benyttet af reenactment grupper til ridderturneringer som dem på Tower of London i England og på Middelaldercentret ved Nykøbing Falster.

Spyd

he:רומח פרשים
Drikkevise

Drikkeviser (skålviser) er sange der bruges i selskaber, der drikker alkohol. De synges ofte i kor. Et eksempel herpå er "Sejle op ad åen"

Traditionelle drikkeviser 
 "99 Bottles of Beer"
 "Barnacle Bill the Sailor"
 "Barrett's Privateers"
 "Bevilo tutto" (italiensk sang)
 "Brindisi" fra Verdis La Traviata
 "Beer, Beer, Beer"
 "California Drinking Song"
 "Drobna drabnitsa" (hviderusisk sang)
 "Engineers' Drinking Song"
 "Eisgekühlter Bommerlunder"
 "Fathom the Bowl"
 "Friends in Low Places"
 "Good Ship Venus"
 "Home for a Rest" af Spirit of the West
 "I Used to Work in Chicago"
 "Lanigan's Ball"
 "Libiamo ne' lieti calici" fra "La Traviata" af "Giuseppe Verdi"
 "Limericks"
 "Little Brown Jug"
 "Red Solo Cup"
 "Roll out the barrel"
 "Sejle op ad åen"
 "Seven Drunken Nights"
 "The Goddamned Dutch"
 "The S&M Man"
 "Walking Down Canal Street"
 "Whiskey in the Jar"
 "The Wild Rover"

Rekreation
Viser
Mikrohistorie

Mikrohistorie er en historiefaglig teoretisk metodisk tilgang, der studerer oversete enkeltindivider eller grupper for at opnå ny indsigt i fortiden. Tilgangen associeres især med den italienske historiker Carlo Ginzburg (f. 1939), og bogen Osten og Ormene (1976, da: 2006), der undersøger protokoller fra en enkelt sag fra inkvisitionen, hvor mølleren Menocchio i 1500-tallet var anklaget for kætteri. Gennem hans sag forsøger Ginzburg at forstå en italiensk folkekultur, som der ellers ikke er mange kilder til. Denne tilgang er central for mikrohistorien, der fokuserer på den nære tekstanalyse af historiske kilder.

Mikrohistorie er inspireret af den historiske antropologi og Clifford Geertz' idé om thick description og kan siges at være en del af den ”nye kulturhistorie”. Den danske historiker Liv Egholm understreger, at mikrohistorie ikke er det samme som lokalhistorie, idet hun vurderer, at hvor lokalhistorikere studerer landsbyer, studerer mikrohistorikere i landsbyer. I højere grad end mange andre historiefaglige retninger tager mikrohistorien udgangspunkt i meget afgrænsede emnefelter, som et lokalsamfund, en familie eller et individ. Mikrohistorien er således en del af den vending i historiefaget, der arbejder med historien ”fra neden” og ikke fokuserer på kongernes og magthavernes historie.

Se også
 Mikro og makrohistorie

Noter

Litteratur 
 Busck, Steen (1999) ”Mikrohistorie og lokalhistorie” in Den Jyske Historiker, nr. 85, 47-61.
 Egholm, Liv (2005) Rejseberetninger som kulturelle tegn. En mikrohistorisk undersøgelse af mødets betydning i teori og praksis, Center for historie: Syddansk Universitet.
 Harbsmeier, Michael (1999) ”Mikrohistorie – et plaidover” in Den jyske Historiker, nr. 85, 7-19.
 Ginzburg, Carlo (1999) Spor: Om historie og historisk metode, (red. Morten Thing og Gert Sørensen). København: Museum Tusculanum.
 Ginzburg, Carlo (2006) Osten og Ormene. Aarhus: Klim.
 Jorn, Ole (2006) ”Efterskrift” i Carlo Ginzburg, Osten og Ormene. Aarhus: Klim.

Historie
Videnskab
Humaniora
Historiske hjælpevidenskaber
Kulturhistorie
Lysbue

En lysbue er en vedvarende elektrisk udladning, som bibeholder en ionkanal gennem en gas; plasma. Faktisk kan man karakterisere en lysbue som en slags vedvarende gnist eller lyn.

En lysbue ved normalt atmosfærisk tryk kræver en relativ kraftig elektrisk strøm og en pæn høj spænding per millimeter – og dermed meget elektrisk energi for at være vedvarende. Inden for elektricitetsanvendelser gør man derfor som regel meget for at undgå lysbuer.

Lysbuer anvendes i lysbuelamper og elektriske svejseanlæg. Grundet lysbuens enders høje temperatur bliver stort set alt smeltet, evt. fordampet eller brændt af.

Lavtrykslysbuer anvendes i kviksølvdamplamper, natriumdamplamper, neonrør og lysstofrør.

Lysbuer dannes utilsigtet i sikringer ved oversmeltning af sikringstråden. For at modvirke lysbuen laves tråden lang, og nogle sikringer fyldes med specielt sand.

Eksterne henvisninger 

 Arc Analysis
 Unusual Arcing Photos
 Some more info about making electric arcs using a welder.
 Videos of 230,000 volt 3-phase "Jacobs Ladder" and unintentional 500,000 volt power arc 

 
Negativ differentiel modstand
Stratum

Betegnelsen stratum bruges i flere sammenhænge.

 stratum (geologi) – et geologisk lag.
stratum (social) – en inddeling af diskrete enheder (lag) i samfundet, fx socialklasse eller kommuner.
 Stratum 1 server – en tidsserver i Network Time Protocol, der har direkte adgang til en tidsstandard. Servere med stratum 2 – 15 får tid fra servere med lavere stratum.
 Stratum – I telekommunikation bruges stratumbegrebet til at beskrive krav til de frekvensstandarder, der bruges til synkronisering af signaler. Der bruges stratum-niveauer fra 1 til 5, hvor 1 er bedst. Udstyr, der ikke er stratum-1 vil være synkroniseret til udstyr med lavere stratum, og den lokale frekvensstandard vil kun blive brugt ved fejl.
 Stratum – forstad i Eindhoven, Holland.
S-togskollisionen ved Østerport

S-togskollisionen ved Østerport var en togulykke, der indtraf den 7. september 1973, da et S-tog (linje H (Ballerup-Østerport)), der holdt for ”stop” ved Østerports indkørselssignal blev påkørt bagfra med stor kraft af et efterfølgende S-tog (linje E (Tåstrup-Hillerød)), der havde passeret det dækkende mellembloksignal (AM-signal) i stilling ”stop”. Ved kollisionen blev 2 personer dræbt og 24 kvæstet, heraf 5 alvorligt.

Årsagen til kollisionen blev fastslået til at være mangelfuld signalobservation.

Referencer 

Østerport
Østerbro
Begivenheder i 1973
Litra MY 1201 og 1202

DSB MY 1201 og 1202 var to diesellokomotiver bygget af Frichs i Århus i 1957 og 1960.

Efter leveringen af de første serier af de svenskbyggede MY-lokomotiver var der politisk pres for også at udvikle og bygge en dansk diesellokomotivtype.

Lokomotiverne blev bygget af A/S Frichs med dieselmotor fra Burmeister & Wain, mens Thrige-Titan leverede den elektriske udrustning. I 1957 blev det første lokomotiv, MY 1201, leveret, efterfulgt af det andet, MY 1202, i 1960. På grund af lokomotivernes svungne former fik det første lokomotiv kælenavnet Marilyn Monroe, mens det andet stærkt forsinkede lokomotiv kaldtes My Fair Lady efter operetten, hvis samtidige premiere også blev udskudt talrige gange. Lokomotiverne var desværre særdeles ustabile og fyldt med fejl, hvorfor de tilbragte mere tid på værksted end i drift. Man forsøgte at holde dem kørende indtil 1969, hvorefter de blev hensat og begge ophugget ved H.J. Hansen i Odense i 1971.

Enheder

Kilder og litteratur 
 ...de ligner jo hinanden, s. 24-29, af Hans Nygård Jensen, Torben Andersen og Steffen Dresler. Lokomotivets forlag, 1988, særskrift nr. 6. 
 DSB Litra MY 1201-1202 på Jernbanen.dk

MY 1201 og 1202
MY 1201 og 1202, Litra
MY 1201 og 1202
Bruce Bennett

Bruce Bennett (født Harold Herman Brix 19. maj 1906, død 24. februar 2007) var en amerikansk sportsmand og skuespiller, der ikke mindst var kendt som Tarzan-skuespiller under sit fødenavn Herman Brix.

Herman Brix var som ung mand en dygtig sportsmand inden for blandt andet amerikansk fodbold og kuglestød, og han stillede således op i kuglestød ved OL 1928 i Amsterdam. Her stødte han 15,75 m i første forsøg, hvilket var ny olympisk rekord, men selvom han kom over 15 meter i alle sine seks forsøg i finalen, forbedrede han ikke dette resultat, og samtidig satte hans landsmand Johnny Kuck ny verdensrekord med 15,87 m og vandt guld. Brix sikrede sig dog sølvet tre centimeter foran den tyske hidtidige verdensrekordholder Emil Hirschfeld, der vandt bronze.

I 1931 fik han en lille rolle i filmen Touchdown!, men brækkede skulderen under optagelserne. Han var egentlig udset til at skulle spille titelrollen i MGM'S Tarzan (1932), men måtte opgive på grund af sin skade, og rollen gik i stedet til Johnny Weismüller. Han spillede dog Tarzan i to filmserier på hver tolv afsnit senere i 1930'erne. Den brækkede skuldrer hindrede ham desuden i at stille op ved OL 1932 i Los Angeles. 

Imidlertid følte han sig fastlåst i Tarzan-rollen, da han oftest fik roller, der mindede om denne. I forbindelse med en filmpause forårsaget af indkaldelse til militæret ved starten af 2. verdenskrig tog han derfor navnet Bruce Bennett, og det gav ham nye typer af roller. Blandt hans mest kendte film i de følgende år er Mildred Pierce (1945) (i samspil med bl.a. Joan Crawford) samt Sahara (1943) og Tre mand søger guld (1948) (begge med blandt andet Humphrey Bogart).

Fra 1950'erne og fremad spillede Bennett færre og mindre betydningsfulde roller, og han skabte sig i stedet en succesrig karriere i forretningsverdenen.

Referencer

Eksterne henvisninger 

 
 

Tarzan
Skuespillere fra Washington
Hundredårige
Kuglestødere fra USA
Personer fra Tacoma
Deltagere ved sommer-OL 1928
Olympiske sølvmedaljevindere fra USA
Medaljevindere ved sommer-OL 1928
Glad Fonden

Glad Fonden er en dansk fond, der driver og udvikler produkter af og til folk der er udviklingshæmmede. En del af konceptet er også, at de ansætter personer med fysisk eller mentale handicap.
Glad Fonden har omkring 300 medarbejdere fordelt på fire byer i Danmark; Esbjerg, Ringsted, Aabenraa og København.

Fonden er mest kendt for at drive fjernsynskanalen TV-Glad, der er drives af personer med funktionsnedsættelse.

Fonden driver en række andre tilbyd af og til personer med funktionsnedsættelse:
 Glad Uddannelse
 Glad Zoo - en dyrepark ved Lintrup
 Glad Erhverv
 Glad Mad
 Glad Service
 Glad Design
 Glad Teater

TV-Glad 
TV-Glad er verdens første tv-station for og med mennesker med funktionsnedsættese. De producerer forskellige programmer til TV og Radio.

Kanalens programmer er også blevet sendt i udlandet, herunder i Sydamerika på undervisningskanalen ATEI.

Referencer

Eksterne henvisninger 
 Glad Fonden - Glad Fondens hjemmeside
 DR Syd - Artikel om Glad Zoo

Tv-kanaler fra Danmark
Etableret i 1999
Stuartia

Stuartia (eller Stewartia) er en lille slægt med 8 arter, hvoraf de seks findes i Østasien og de to sidste i Nordamerika. Det er løvfældende buske eller små træer. Én art er dog stedsegrøn (Stuartia pteropetiolata). Planterne har uregelmæssig vækst og krogede grene. Barken er meget karakteristisk, da den skaller af i urelmæssige flager, så stammer og ældre grene fremtræder i et plettet mønster af lysegult, orange, rødbrunt og gråbrunt. Bladene er spredtstillede og hele med savtakket rand. Overfladen er ofte blank. Blomsterne er store og regelmæssige med talrige støvdragere. Frugten er en tør, femrummet kapsel med op til 20 frø.

Arterne er alle tilpasset surbundsforhold, og de vokser dårligt på kalkrig, tung jord. De har desuden et stort vandbehov og tåler ikke udtørring.

Her omtales kun den ene art, som dyrkes i Danmark.

 Japansk stuartia (Stuartia pseudocamellia)

Note 

Planteslægter
Te-familien
Teheran (provins)

Teheran (persisk: استان تهران, translitteration: ostān-e Tehrān) er en af de 30 provinser i Iran. Den dækker en areal på 18.814 kvadratkilometer og ligger mod nord i den centrale del af Iran. Provinsen grænser op til Mazandaran-provinsen mod nord, Qom-provinsen mod syd, Semnan-provinsen mod øst og Qazvin-provinsen mod vest. Byen Teheran er ikke kun hovedby i provinsen, men også hovedstaden i Iran.

Administrativ opdeling 
 Shahrestan ("amter"):

Provinser i Iran
Semnan (provins)

Semnan (persisk: استان سمنان, translitteration: ostān-e Semnān) er en af de 30 provinser i Iran. Den ligger i den nordlige del af landet og dens hovedby er Semnan. Provinsen dækker en areal på 97.491 kvadratmeter og strækker sig langs Alborz-bjergene og grænser mod Dasht-e Kavir-ørkenen i den sydlige del.

I 1996 havde provinsen en befolkning på 501.000, og i 2005 havde byen Semnan (provinsens hovedby) en befolkning på 119.778, og byen Shahroud, som er den største by i provinsen, havde en befolkning på 131.831.

Noter 

Provinser i Iran